বছর তিরিশ আগে উত্তরপ্রদেশ থেকে স্বামী যোগেন্দ্র সিংহের সঙ্গে কলকাতায় এসেছিলেন রিয়া। প্রথম থেকেই মাঝেরহাট এলাকায় থাকতে শুরু করেন। তবে মাঝেরহাট সেতুর তলায় চায়ের দোকান খোলেন বছর চারেক আগে। রিয়া জানান, ভালই চলছিল তাঁর দোকান। ওই এলাকায় মেট্রোর কাজ চলায় সুবিধেই হয়েছিল তাঁর। মেট্রোর ঠিকা শ্রমিকেরা আসতেন চা-বিস্কুট খেতে। রিয়া বলেন, ‘‘দোকানটা চলছিল বলে চায়ের সঙ্গে কিছু শুকনো মিষ্টিও রাখতে শুরু করেছিলাম। সেতু ভেঙে পড়ার পরে এ দিন ফের দোকান খুললাম। কিন্তু চারদিক তো ফাঁকা হয়ে গিয়েছে। মেট্রোর শ্রমিকেরা নেই। দোকান কি আর আগের